  Майя Бывальцева Таяз арын 1-тӥ куарусён шутэтскон нуналлы тупа бере, Удмуртиысь школаосын выль дышетскон ар 2-тӥ куарусёнэ кутскоз. Со сярысь элькунысь дышетонъя но тодосъя министр Светлана Болотникова «ВКонтакте» мерлыко вотэсысь бамаз ивортэ. Туэ элькунысь 23 сюрс пала пиналъёс нырысетӥ классэ мынозы. Таяз арын нырысетӥ классэ мынӥсьёс, кылем арен ӵошатыса, 1 сюрс 500-лы тросгес! Ми 22 сюрс 969 адями лыдъямы Светлана Болотникова, Удмуртиысь дышетонъя но тодосъя министрСяме пыремъя, нырысетӥ классэ мынэм пиналъёслы Удмуртиысь циркын возьматонъёс радъялозы. Светлана Болотниковалэн ивортэмезъя, 4-9 куарусёнэ 15 возьматонъёс ортчозы. Элькунысь гурт ёросъёсысь но мукет каръёсысь дышетскисьёс Ижкаре школа автобусъёсын лыктозы, соос Кун автоинспекциысь ӧнерчиос келяса мынозы. Сьӧрлось вуэм пиналъёсты пӧсь сиёнэн сюдозы, вань первоклассникъёслы мороженой кузьмалозы Светлана Болотникова, Удмуртиысь дышетонъя но тодосъя министрПусъём, нырысетӥ классэ мынӥсьёслы цирк возьматонъёс туэ 17-тӥзэ ортчозы ни. Тодэ вайытом, сӥзьыл элькунысь дышетсконниосын Удмуртилэн Кункатэзлы сӥзем парламент урокъёс ортчозы. Ватсалом, Удмуртстат ивортэмъя, туэ нылпилы школае мыныны дӥськут шорлыдын 250 манетлы дунтэмаз. Тегъёс: Дышетон Ижкар Удмуртия пиналъёс школаос СветланаБолотникова  